MediaWiki/ca

Marc Márquez i Alentà, conegut com El Tro de Cervera (Cervera, Segarra, 17 de febrer del 1993) és un pilot català de motociclisme de velocitat, l'actual Campió del món de MotoGP i un dels esportistes més populars de l'escena internacional. És un dels únics quatre pilots que ha guanyat campionats mundials en tres categories diferents; la temporada de 2010 fou Campió del món de 125cc a 17 anys (esdevenint el català més jove a guanyar un mundial de motociclisme), el 2012 ho fou de Moto2 i el 2013 de MotoGP, esdevenint el primer debutant en 35 anys a aconseguir aquest títol a la primera i el pilot més jove de la història a guanyar el títol de la màxima categoria.Com a reconeixement a aquests mèrits, el març de 2014 fou distingit amb el Premi Laureus al millor esportista revelació de l'any 2013.

El 12 d'octubre de 2014 revalidà el seu títol de Campió del Món de MotoGP al Gran Premi del Japó, a tres curses del final del campionat.

Contingut

 * 1Resum biogràfic
 * 2Carrera esportiva
 * 2.1Els inicis (cronologia)
 * 2.2Trajectòria al Mundial
 * 3Rècords
 * 3.1Temporada 2013
 * 3.2Temporada 2014
 * 4Reconeixements
 * 4.1Premis
 * 4.2Exposicions
 * 5Resultats al Mundial de motociclisme
 * 5.1Per temporada
 * 5.2Per categoria
 * 5.3Curses per any
 * 6Referències
 * 7Bibliografia
 * 8Enllaços externs